
MONTGAT GUANYA 

més iniciativa 


El Montgat que vols i l’acció que ens demanes 
és el nostre compromís 


UN MONTGAT AMB VISIÓ DE FUTUR 

El nostre poble forma part de l'à rea d'expansió de Barcelona, és un municipi que encara té espai per créixer i hem de tenir clar 
com volem que ho faci: donant espai a les persones i a les petites empreses que busquen un lloc de qualitat i proper a la gran 
ciutat. Hem de saber actuar escollint el que volem, no que ens arribi el que ningú no vol o el que és simplement fruit de l'atzar. 

UN MONTGAT ECONÒMICAMENT SOSTENIBLE 

Les fonts de finançament d'un municipi són molt concretes: els impostos locals, el que ens arriba de les administracions supra- 
municipals i el que es recapta en forma excepcional (multes). Si volem créixer sense augmentar els impostos als veïns i veïnes 
hem d'impulsar el teixit productiu de béns i de serveis i hem de posar en marxa projectes que atraguin finançament públic o 
privat. 

UN MONTGAT QUE TÉ CURA DELS SEUS INFANTS, ADOLESCENTS I JOVES 

El nostre és un municipi jove, que encara creix en natalitat. Hem de procurar-los la millor educació possible, tant en el marc del 
que és competència municipal, amb actuacions directes, com presentant projectes i exercint pressió a la Generalitat, en les 
competències que els hi són pròpies. 

UN MONTGAT SOLIDARI QUE AJUDA A LES PERSONES Wj | í I 

La nostra societat és cada cop més dura i més competitiva, és fàcil quedar-se fora del sistema i tornar a incorporar-se és 
complicat. Cal un model d'inclusió social transversal, que inclogui les àrees de serveis socials i també les de promoció econòmica, 
educació, joventut, cultura i urbanisme que tingui cura de les persones, ajudant-les a recobrar la seva autonomia. 

UN MONTGAT QUE ES PREOCUPA DE LA SEVA GENT GRAN 

Montgat és un poble jove, però és també un poble amb gent gran i un poble que envelleix. L'atenció a les persones amb 
dependències o que cada cop tenen menys autonomia és un problema complex que demana solucions imaginatives, i la 
col·laboració de l'Ajuntament, de la Generalitat i la Diputació per fer-hi front. Cal continuar potenciant els serveis de proximitat, 
però també pensar en solucions innovadores, com les que ja s'estan començant a explorar en alguns països europeus. 

UN MONTGAT QUE TÉ CURA DEL SEU AMBIENT, ELS SEUS ESPAIS I ELS SEUS ANIMALS 

Les nostres activitats, el nostre estil de vida deixen sempre una petjada ambiental. Hem de treballar perquè aquest impacte no 
comprometi la nostra salut i les possibilitats de les generacions futures. Per això cal donar valor als nostres espais verds i 
continuar fomentant polítiques de residus zero, de consum responsable, de sobirania energètica ... I establir espais i mecanismes 
que fomentin la bona convivència a l'espai públic entre les persones i els animals. 

UN MONTGAT AMB UN AJUNTAMENT DIMENSIONAT 
I DOTAT PER DONAR ALS MONTGATINS 
IMONTGATINES ELS MILLORS SERVEIS 

L'Ajuntament és el vehicle per construir el Montgat que volem. Per això 
necessitem un equip motivat, una plantilla dimensionada i ben formada 
en les noves tecnologies i els nous procediments, una organització àgil, 
eficient i orientada a la ciutadania. Governs que van tenir l'oportunitat 
d'incidir-hi no ho van fer, però el nostre compromís és continuar la 
feina iniciada en aquest mandat per aconseguir un Ajuntament adaptat 
a les necessitats de servei i de transparència dels temps que vivim. 




Salut i Acció Social 

• Continuar reduint les llistes d'espera 
dels serveis de proximitat: servei d'ajut a 
domicili i teleassistència. 


• Promoure la implantació d'un nou model de serveis socials 
centrat en l'atenció global de la persona i en la prevenció de 
problemàtiques socials, amb especial èmfasi en la situació de 
la infància. 


• Fer difusió de la cartera de serveis dels serveis socials, per 
tal de que els veïns i veïnes puguin conèixer els recursos al 
seu abast i els requisits per accedir-hi. 

• Continuar garantint la cobertura de les necessitats 
bàsiques: adequació del pressupost a les necessitats 
d'alimentació, subministraments, pagament d'habitatge, etc. 

• Desenvolupar programes de promoció i prevenció de la 
salut, suport a les persones aturades, suport a les mares i 
pares primerencs, conjuntament amb els diferents agents del 
poble i BSA. 

• Promoure polítiques d'envelliment actiu a partir dels 
interessos i necessitats de la gent gran, tot remodelant el 
Casal de Gent Gran per a optimitzar-ne els usos dels espais. 

• Impulsar accions pel foment d'hàbits saludables entre la 
població jove, adulta i gent gran. 

• Reivindicar la responsabilitat de la Generalitat de 
Catalunya en l'atenció a les persones grans, que per manca 
d'autonomia personal, no poden continuar vivint en els seus 
domicilis. Creació de recursos com habitatges tutelats, 
centres de dia o llars residencials. 


• Mantenir la oferta a la Generalitat de Catalunya el terreny 
destinat a residència geriàtrica per places públiques i 
concertades per tal de que es puguin construir a Montgat els 
recursos destinats a atendre a la Gent Gran que no pot 
romandre en els seus domicilis. 


• Cercar altres alternatives a l'atenció residencial de la Gent 
Gran, d'acord amb nous models d'atenció europeus i 
participar en els programes de finançament comunitari. 

• Donar atenció, suport i assessorament a les situacions de 
violència masclista tant de les dones que en són víctimes com 
dels seus fills i filles. 



Promoció econòmica i 
foment de l’ocupació 


• Cercar els mecanismes per crear un viver d'empreses i 
espais de coworking. 

• Simplificar els tràmits per a l'obertura dels nous negocis 

• Manteniment dels Plans d'ocupació local. 

• Ampliar el suport al petit comerç i fomentar les xarxes 
locals d'intercanvi i d'actuació conjunta. 

• Generar un pla de dinamització dels eixos comercials. 

• Facilitar l'ús dels polígons industrials desocupats 
modificant el Pla Municipal d'Usos permesos. 

• Impulsar una Fira Gastronòmica de la restauració local. 

• Impulsar una Fira de Comerç Just i Consum Responsable 
amb la participació dels comerços locals. 

• Promoure l'ús de les instal·lacions de l'Espai Jove en horari 
de matí per a joves emprenedors que els calgui un espai de 
treball. 



Equitat i igualtat 
d’oportunitats 


• Mantenir les aportacions a projectes de cooperació. 


• Continuar garantint la igualtat d'oportunitats dels infants i 
adolescents en situació de vulnerabilitat per tal de facilitar el 
seu l'accés a l'educació, cultura, esport o esbarjo a través de 
prestacions econòmiques i/o de la tarifació social. 


• Millorar el treball transversal entre els agents socials que 
treballen per a la inclusió social a Montgat. 


• Ampliar els ajuts directes a les famílies. 


• Donar assessorament als veïns i veïnes per acollir-se al bo 
social, a fi d'evitar l'increment del deute de les famílies en 
situació de vulnerabilitat. 


• Promoure la reinserció laboral de les persones en situació 
desfavorida a través del treball conjunt amb la Regidoria de 
Promoció Econòmica. 

• Facilitar formació i reforç a l'accés als plans ocupacionals 
incorporant la perspectiva de gènere, tenint en compte els 
perfils laborals de les dones ateses pels serveis socials i les 
ofertes del mercat laboral a les que puguin accedir. 

• Promoure la reinserció laboral de les persones en situació 
desfavorida a través del treball conjunt amb la Regidoria de 
Promoció Econòmica. 

• Adjudicar horts socials a persones i/o entitats per tal 
d'afavorir la inclusió social de les persones o col·lectius en 
fràgils o amb dificultat per accedir al món laboral. 

• Promoure les actuacions establertes en el Pla Local 
d'Igualtat, incorporant la perspectiva de gènere i LGTBI+ en 
les polítiques locals, com estableix el Pla aprovat en aquest 
mandat 2015-2019. 

• Promoure les accions de sensibilització i prevenció pel 
foment de les relacions igualitàries en diferents àmbits: 
Escoles, AMPAs/AFAs, Espai Jove i Punt d'Informació Juvenil. 

• Promoure accions encaminades a eradicar la violència 
masclista i l'homofòbia. 


• Donar especial atenció a les dones en situació de 
vulnerabilitat dotant-les d'instruments per al seu 
empoderament personal. 




Dret a l’habitatge 


• Consolidar el parc d'habitatge públic 
de lloguer assequible a Montgat per joves 
i persones amb rendes baixes. 


• Realitzar la reserva d'habitatges públics de lloguer social 
per a persones en risc d'exclusió social. 


• Impulsar la creació de llars o llars-residencials per a 
persones amb discapacitats, conjuntament amb entitats 
especialitzades en el sector. 


• Fomentar la masoveria urbana (Mecanisme de 
rehabilitació i lloguer supervisats dels habitatges desocupats). 


• Desenvolupar una borsa d'habitatge de lloguer social. 


• Mediar amb la Generalitat de Catalunya per l'accés als 
pisos cedits per les entitats bancàries. 


• Establir bonificacions per a la rehabilitació de les façanes 
d'interès local i millora de l'eficiència energètica dels edificis. 


• Continuar amb la bonificació de l'IBI per persones amb 
rendes baixes. 


A 


Qualitat Urbana i Seguretat 

• Millorar la seguretat ciutadana al 
municipi, dotant la policia local dels 
agents necessaris per garantir un model comunitari i de 
proximitat. Adaptar la borsa vigent de policies locals, 
dimensionar la plantilla segons la ratio d'habitants del 
municipi i facilitar-los la formació necessària per a 
desenvolupar la seva feina, incloent-hi la realització de 
tasques preventives. 

• Implementar la policia comunitària o de proximitat, amb 
major presència en els barris i que més enllà de l'actuació 
administrativa o punitiva desenvolupa una funció preventiva i 
de mediació en conflictes. 

• Implementar mitjans de comunicació més àgils entre la 
policia local i els veïns amb una App de la ciutadania que 
inclogui els aspectes de seguretat ciutadana per reportar 
incidències, enviar missatges d'emergència, serveis de 
marcació ràpida i obtenir informació directa de la policia 
local (talls de tràfic, desviaments, recomanacions..). 

• Posar en funcionament una targeta ciutadana per a la 
utilització gratuïta dels serveis públics a Montgat, 
(contenidors, pilones, etc.). 

• Posar en marxa estratègies per avançar cap al residu zero i 
cap a una economia circular. 

• Redimensionar el servei de neteja d'acord amb les 
necessitats actuals del poble. 

• Cercar el mecanismes per redimensionar la brigada 
municipal. 

• Actualitzar del pla d'accessibilitat per adaptar els espais 
públics a les persones amb mobilitat reduïda, entre d'altres: 
la Colònia Argentina, Residencial Camí d'Alella,... 

• Desenvolupar una xarxa ciclable que connecti els principals 
serveis i equipaments de Montgat (incloent-hi les dues 
estacions del tren) i estableixi connexió amb les poblacions 
veïnes, combinant carrers de zona 30 i carrils bici. 

• Regular l'ús a la via pública de vehicles com patinets i 
bicicletes per fomentar-ne la convivència amb vianants i 
altres tipus de vehicles. 

• Establir un Pla Integral de manteniment de la via pública: 
mobiliari, asfaltat, paviments, paviments de voreres. 

• Aprovar un Pla Integral de manteniment i remodelació dels 
espais públics del barri del Turó de Mar. 

• Posar en marxa un Pla de millora de les zones infantils a 
tots els barris, amb jocs infantils inclusius. 

• Crear zones Wi-Fi públiques. 

• Fer un accés que uneixi el Carrer Marina amb la platja pel 
Turó de Montgat. 

• Executar el projecte del Parc fluvial de la Riera d'en Font, 
actualment en procés de licitació. 

• Fer una recuperació integral del Parc de les Bateries 
d'acord amb els usos establerts en el processos participatius. 

• Completar l'execució del projecte de remodelació del 
Passeig del Front Marítim fins a Plaça de les Barques i 
avançar en la tercera fase d'aquest projecte. 

• Continuar amb les fases següents de remodelació del I 
barri de les Costes, estudiant la connexió del Carrer Alt amb 
el Carrer M. de Déu de Montserrat mitjançant el carrer Nou 
(conegut com el Passatge de la Sra. Ramona). 

• Executar el projecte de pacificació del trànsit del Carrer 
Pare Claret. 

• Ampliar la dotació d'aparcaments de bicicletes. 



fa 


Educació 360 


• Implementar el Pla d'Acció Educativa 
del Pla Local d'Educació pendent 
d'executar: Patis oberts, camí escolar de l'escola Salvador 
Espriu, camí escolar de l'escola Norai i la xarxa d'orientació 
educativa. 


• Vetllar per la construcció del centre educatiu Norai. 

• Fomentar la participació de la comunitat educativa en 
l'Espai de Debat Educatiu, el Consell Escolar Municipal, i en 
tallers i cursos de formació per a les famílies. 

• Fomentar la participació dels infants i adolescents donant 
continuïtat al Consell d'Infants i Adolescents. 


• Impulsar i acompanyar en la creació del Consell de Joves. 

• Promoure la dinamització de l'Espai Jove com a espai de 
referència des joves del municipi tots els dies a la setmana en 
horari de tarda i els caps de setmana. 

• Impulsar projectes i programes educatius de segones 
oportunitats per als joves que no graduïn en l'ESO. 

• Fomentar l'educació d'adults amb programes i projectes 
educatius al llarg de tot el cicle vital. 

• Donar suport a l'educació pública, gratuïta, laica i en 
català. 


• Donar continuïtat a les subvencions de suport a les 
AMPAs dels centres educatius i a les entitats educatives de 
Montgat fent especial atenció en la innovació educativa. 

• Reclamar al Departament d'Educació de la Generalitat de 
Catalunya la inclusió de l'Institut Thalassa en els equipaments 
que requereixen manteniment i inversions. 

• Reclamar al Departament d'Educació de la Generalitat de 
Catalunya, la inclusió de l'edifici de l'escola Salvador Espriu en 
els equipaments que requereixen inversió. 

• Instar al Departament d'Educació de la Generalitat de 
Catalunya, a estudiar la projecció de places d'educació 
pública secundària necessàries en els propers anys a 
Montgat. Planificar i pressupostar les accions què es puguin 
derivar d'aquesta avaluació. 

• Fer formació als col·lectius on es manifesta la "fractura digital". 

• Estimular la recerca jove en l'estudi de temes locals. 



Municipalisme, Règim 
Intern i Ordenació 
territorial 


• Elaborar un Pla Estratègic per a definir el futur de Montgat. 

• Pactar amb l'Àrea Metropolità de Barcelona (AMB) que, 
una vegada desmuntat el Malamar, qualsevol projecte que 
pugui plantejar per les plataformes del front marítim tingui 
un impacte positiu pel poble i inclogui espais d'ús públic, 
preferentment esportiu. 

• Continuar amb el pla de formació establert adreçat a 
l'adaptació a les noves realitats de procediments, normatives 
i tecnologies. 

• Realitzar un procés formal de valoració i consolidació dels 
llocs de treball dels treballadors públics adequant-los en 
dimensionament i recursos a la grandària actual del municipi. 

• Iniciar el procés de remunicipalització de serveis abordant 
en una primera fase consergeria i neteja d'edificis públics, 
com a enfortiment dels serveis públics prestats des de la 
mateixa Administració i en les mateixes condicions que els 
empleats públics. 


Cultura i Esport 


• Dissenyar un Pla Local d'Esports, que 
articuli una millora de l'oferta d'activitats 
esportives i el manteniment dels equipaments esportius a 
Montgat. 


• Fomentar els esports de mar des d'una perspectiva 
pública. 


• Millorar i regular les zones de platja destinada a usos 
esportius. 


• Impulsar la creació d'un Consell de Cultura, que permeti 
planificar un programa estable d'accions culturals. 

• Crear circuits de gimnàstica per a gent gran. 


• Crear unes noves pistes de petanca al barri de Can Maurici. 


• Recuperar elements de la memòria històrica i el patrimoni 
material i immaterial de Montgat i crear-ne itineraris de 
divulgació i informació. 


• Potenciar espais per a la pràctica de les arts escèniques. 

• Impulsar la creació d'una programació estable de teatre, 
música, dansa i cinema que faciliti l'accés a la cultura amb 
criteris de proximitat. 


• Crear un banc de dades d'artistes, professionals i creadors 
de Montgat que serveixi de base d'una xarxa de professionals 
de la cultura local. 


• Crear mecanismes de promoció als joves artistes. 

• Promoure l'ús temporal l'edifici de Can Gel (propietat de la 
Generalitat, i afectat per un pla urbanístic) com a equipament 
cultural del poble. 



Participació, proximitat, 
comunicació i 
transparència 


• Donar continuïtat a la participació ciutadana en la gestió 
del Pressupost Municipal, ampliant la dotació pressupostària 
a aquest efecte. 

• Incloure el Consell d'Infants i Adolescents en el pressupost 
participatiu. 

• Fomentar els consells sectorials i donar-los representació 
en el Consell de la Vila. 

• Donar continuïtat a les audiències públiques ciutadanes. 

• Sotmetre a consulta ciutadana qualsevol projecte que 
modifiqui substancialment la configuració urbanística o les 
condicions mediambientals dels barris del poble. 

• Continuar facilitant el suport tècnic a les entitats i 
associacions. 

• Reeditar les subvencions de suport a les entitats del 
municipi. 

• Redissenyar la pàgina web municipal fent-la més intuïtiva, 
incloent aspectes de promoció de la vila (espais públics, 
equipaments, informació comercial, etc.). 

• Posar en marxa una App de la ciutadania que inclourà, 
entre d'altres funcions, la informació sobre els aspectes 
d'interès ciutadà (agenda d'activitats, alertes 
meteorològiques, episodis de contaminació atmosfèrica, 
estat de les platges, etc.). 

• Canviar el format de comunicació municipal en paper, 
editant per una banda una agenda d'activitats mensual i per 
altra, una revista de poble bimestral. 



Medi Ambient i 
Sostenibilitat 


• Potenciar la instal·lació de plaques solars a partir 

d'activitats informatives i d'assessorament a les persones 
particulars i a les comunitats de veïns. 

• Bonificar la instal·lació de plaques solars (IBI i ICIO). 

• Establir més punts de recàrrega de vehicles elèctrics basats 

en la sobirania energètica (que generin per si mateixos 

energia). 

• Promoure la instal·lació de marquesines fotovoltaiques 
amb el doble objectiu d'alimentació dels punts de recàrrega i 
l'abastiment dels equipaments municipals. 

• Avançar en el compliment de les directives europees per a 

la recollida i reciclatge de residus amb sistemes 

d'identificació de l'abocament i de pagament per generació 
(bonificació en la taxa de residus a aquelles persones que 
contribueixin a retornar la matèria al seu cicle). 

• Generar un programa d'educació ambiental i cívica. 

• Desenvolupar activitats de sensibilització, promoció i cura 
dels animals domèstics, fomentant-ne les seves adopcions, 
conjuntament amb les entitats del poble i el Centre d'atenció 
a animals domèstics del Maresme(CAAD). 

• Implementar un nou model de Zones i Àrees d'Esbarjo per 
a gossos, distribuïdes pertot el poble, que puguin incorporar 
la reutilització d'elements. Habilitar espais per a gossos i que 
contemplin usos compartits en diferents franges horàries. 

• Elaborar una nova ordenança de protecció i tinença 
d'animals que incorpori la utilització de les Zones i les Àrees 
d'Esbarjo i els espais compartits. 

• Promoure estratègies per a la reducció de la contaminació 
acústica. 


• Generar un pla de patrimonialització i divulgació dels grans 
parcs montgatins dotant a cada un d'un eix diferenciador: 
Parc de les Bateries: història i ecosistema mediterrani (tal 
com marca el seu pla d'usos), Parc de la Riera d'en Font: les 
rieres com a espai natural, Parc del Turó del Sastre: el 
Montgat geològic, Parc del Tramvia: espai d'educació 
ambiental, Platja: educació ambiental i tradició pesquera, 
Parc del Vaixell: la tradició de la vinya i la flor, Parc del 
Turonet: jardins urbans. 

• Continuar amb la introducció de les plantes autòctones a 
l'enjardinament, iniciada durant el mandat actual. 



e-mail: montgatguanya@gmail.com 

Segueix-nos a les xarxes: 

• https://www.facebook.com/MontgatGuanya2019/ 

• https://twitter.com/montgatguanya 

• https://www.instagram.com/montgat guanya/ 

• Canal deïelegram: https://t.me/MontgatGuanya 









